Pielikums

Veselības ministrijas Datums skatāms laika zīmogā

rīkojumam Nr. 207

**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Informatīvais ziņojums. |
| 2. | Dokumenta nosaukums | Par sabiedrības ar ierobežotu atbildību “Rīgas Austrumu klīniskā universitātes slimnīca”[[1]](#footnote-1) infrastruktūras sakārtošanu |
| 3. | Politikas joma un nozare vai teritorija | Veselības nozares politika. |
| 4. | Dokumenta mērķgrupas | Noteikumu projekta tiesiskais regulējums attiecas uz SIA “RAKUS” klientiem, apmeklētājiem un darbiniekiem. |
| 5. | Dokumenta mērķis un sākotnēji identificētās problēmas būtība | Esošās piebrauktuves pie RAKUS stacionāriem “Gaiļezers”, LOC[[2]](#footnote-2) un pie Patoloģijas centra notiek pa privātu, daļēji nomātu zemi, piebraucamie ceļi ved tikai uz kompleksa dienvidu daļu, turklāt caurbrauktuves augstums zem LOC ēkas ir 2,9 m. Riska situācijās, iesaistot glābšanas dienestu lielgabarīta transportu, tā var tikt bloķēta. Tas savukārt izslēdz vienīgo iespējamo lokveida kustību, radot cilvēku evakuācijas draudus un apgrūtinot jebkādus glābšanas darbus. Minētos riskus iespējams samazināt un novērst, izbūvējot papildus piebraucamo ceļu kompleksa ziemeļu pusei no Hipokrāta ielas puses, kas kopā ar pārējiem piebraucamajiem ceļiem veidotu vairākas transporta līdzekļu lokveida kustības iespējas. Lai padarītu iespējamu minēto RAKUS infrastruktūras attīstības projektu, 2019.gada 13.septembrī ir noslēgts ceļa servitūta līgums ar SIA “Seginus”, kas dod RAKUS netraucētu iespēju lietot SIA “Seginus” zemes gabala ar kadastra Nr. 0100 122 2077 daļu Ziemeļu ceļa izbūves nodrošināšanai. Lai realizētu RAKUS infrastruktūras attīstību, nepieciešams veikt divu zemesgabalu ar kadastra numuru 0100 122 2117 un 0100 122 2079 atsavināšanu par labu valstij*.* |
| 6. | Dokumenta izstrādes laiks un plānotā virzība | Informatīvo ziņojumu plānots pieteikt izsludināšanai Valsts sekretāru sanāksmē 2020.gada 26.martā. |
| 7. | Dokumenti | Sākotnējās ietekmes novērtējuma ziņojums (anotācija). Pielikumi nr.1.Ministru kabineta sēdes protokollēmuma projekts, nr.2.Informatīvais ziņojums. |
| 8. | Sabiedrības pārstāvju iespējas līdzdarboties | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.3.apakšpunktam, iesaistoties publiskajā apspriešanā. |
| 9. | Pieteikšanās līdzdalībai | Priekšlikumus par noteikumu projektu, norādot kontaktinformāciju (vārdu, uzvārdu, adresi, tālruņa numuru un e-pasta adresi), iespējams sniegt līdz 2020.gada 24.martam. |
| 10. | Cita informācija | Nav |
| 11. | Atbildīgā amatpersona | Dace Zeltiņa, tālrunis 67876004, e-pasta adrese: dace.zeltina@vm.gov.lv. |

Departamenta direktors/pastāvīgās nodaļas vadītājs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Dace Zeltiņa)

Valsts sekretārs: (\*paraksts ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ D.Mūrmane-Umbraško

1. Turpmāk - RAKUS [↑](#footnote-ref-1)
2. Latvijas Onkoloģijas centrs [↑](#footnote-ref-2)